Fonon
<s>Fonon u fizici je naziv za vibracije između atoma ili molekula kristalne rešetke.</s><s>Na osnovu čestične slike, fonon se može posmatrati kao kvazičestica u kristalu kao posledica vibracionog kretanja.</s><s>Pošto ne može postojati samostalno, nezavisno od kristalne rešetke u kojoj postoje vibracije između atoma, fonon nije čestica, već spada u kvazičestice.</s>

<s>Naziv fonon potiče od grčke reči za zvuk (grč. φωνή (phonē)).</s><s>Naziv i koncept fonona je uveo fizičar Igor Tam 1932. godine po analogiji sa fotonom.</s><s>Kao što se na osnovu principa dualnosti talas-čestica, foton s jedne strane može posmatrati kao čestica, odnosno kvant elektromagnetnog zračenja (svetlosti), a u talasnoj slici kao talas koji prenosi elektromagnetno polje kroz prostor, tako je i fonon u čestičnoj slici kvant vibracije kristalne rešetke, a s druge strane se može videti kao zvučni talas vibracija kristalne rešetke koji propagira kroz kristal.</s>

<s>Mehanizam vibracija kristalne rešetke</s>

<s>Kada se atomi u pravilnim kristalima pobude malim energijama, oni osciluju tačno određenim frekvencijama.</s><s>Susedni atomi se ponašaju kao da se nalaze na krajevima opruge.</s><s>Kada se energija doda atomu na jednom kraju kristalne rešetke, ona se putem vibracionog talasa, kao putem sistema opruga, širi kroz kristal.</s>

<s>Na osnovu kvantne mehanike, na svakoj frekvenciji ukupna vibraciona energija je umnožak kvanata vibracione energije.</s><s>Kvanti vibracione energije se nazivaju fononi i pri vibraciji kristalne rešetke uvek postoji celobrojan umnožak fonona.</s>

<s>Merenje vibracionih nivoa u kristalu 
Spektroskopska tehnika koja se koristi za izučavanje vibracionih i drugih nisko-frekventnih energetskih nivoa kristala je Ramanova spektroskopija.</s><s>Pri interakciji lasera sa fononima, dolazi do pomeranja energetskih nivoa, koji se mere i analiziraju i na osnovu njih se zaključuje o fononima u datoj kristalnoj rešetki.</s>

<s>Vidi još</s>

<s>Foton
 Kvazičestica
 Kristalna rešetka
 Ramanova spektroskopija</s>

<s>Reference</s>

<s>Fizika
Fizika kondenzovanog stanja</s>

